23 ने दिए लाइसेंस के आवेदन, नए साल में शुरू होगी उपमंडी
23 साल से बंद शहर की उपमंडी नए साल से शुरू हो जाएगी। उपमंडी में उपज खरीदी के लिए मंडी प्रशासन को नए लाइसेंस जारी कर रहा है। विकास के लिए शासन ने एक करोड़ रुपए भी स्वीकृत किए हैं।
मंडी बोर्ड से उपमंडी विकास के लिए एक करोड़ रुपए जारी होने के बाद अब मंडी प्रशासन नए साल में मंडी को शुरू करने की तैयारियाें में जुटा है। उपमंडी में उपज खरीदी के लिए व्यापारियों को नए लाइसेंस देने के लिए तीन दिन का कैंप लगाया है। मंगलवार व बुधवार को करीब 23 व्यापारियों ने नए लाइसेंस के लिए फॉर्म खरीदे। मंडी प्रशासन के अनुसार पूरे दस्तावेज जमा कराने पर संबंधित व्यापारी को लाइसेंस दिया जाएगा। मंडी अध्यक्ष जानीबाई धाकड़ ने बताया उपज खरीदी के लिए 15 व्यापारियों को लाइसेंस दे रखे हैं। नए लाइसेंस के लिए आवेदन ले रहे हैं। जनवरी अंत तक मंडी हो जाएगी।
लाइसेंस के लिए जारी करते मंडी कर्मचारी।
1990 में हुआ था शिलान्यास
तत्कालीन मुख्यमंत्री सुंदरलाल पटवा ने 1990 में सिंगोली में जावद उपमंडी का शिलान्यास हुआ था। यहां करीब 3 हेक्टेयर की भूमि में मंडी कार्यालय, करीब 40 दुकानें व गोडाउन बना। 1992 में मंडी तैयार हो गई लेकिन बिजली फिटिंग, बाउंड्रीवॉल व सीमेंट-कांक्रीट नहीं होने से उपज खरीदी शुरू नहीं हुई। तब से उपमंडी बंद थी। क्षेत्र के 150 गांव के 25 हजार से अधिक किसान नीमच, जावद व बेगूं की मंडी में उपज बेचने जाने को मजबूर हैं।
ये काम होंगे एक करोड़ रु. में
जावद मंडी के सचिव महेश शर्मा ने बताया 72 लाख रुपए में मंडी गेट से कार्यालय व प्लेटफॉर्म तक सीमेंट-कांक्रीट रोड बनेगी। साढ़े 9 लाख रुपए कॉम्पलेक्स व पेयजल व्यवस्था पर खर्च होंगे। वहीं अन्य राशि बिजली व्यवस्था खर्च होगी। इसमें पूरे उपमंडी परिसर में करीब 22 बिजली के पोल लगाए जाएंगे। उपमंडी में अभी बाउंड्रीवॉल का काम चल रहा है। इसके 72 लाख रुपए पहले ही स्वीकृत हो गए थे। नए साल में खरीदी शुरू हो जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva